স্বয়ংক্রিয় নিয়ন্ত্রণ
কারিগরি এবং প্রযুক্তিবিদ্যায় স্বয়ংক্রিয় নিয়ন্ত্রণ বলতে ক্রমাগত ও সরাসরি মানবিক হস্তক্ষেপ ছাড়াই যন্ত্রের কাজ করতে পারার ক্ষমতাকে বোঝায়। এটির ব্যবহার গৃহস্থালির বয়লার নিয়ন্ত্রণকারী থার্মস্ট্যাট থেকে শুরু করে বৃহ্ৎ শিল্প নিয়ন্ত্রণকারী ব্যবস্থা--যেখানে হাজারেরও বেশি ইনপুট ও আউটপুট আছে--সর্বত্র রয়েছে।জটিলতার ক্ষেত্রে এর ব্যপ্তি সাধারন অন অফ থেকে অনেক উচু স্তরীয় অ্য়ালগোরিদম পর্যন্ত। সবচেয়ে সহজ স্বয়ংক্রিয় নিয়ন্ত্রণ লুপের ক্ষেত্রে, একটি নিয়ন্ত্রক কাঙ্ক্ষিত মানের সাথে প্রাপ্ত মানের তুলনা করে এবং পরিশেষে এরর সিগনাল নির্দেশ করে  যদি ইনপুটে কিছু পরিবর্তনের দরকার হয়। এভাবে গোলমাল  সত্ত্বেও প্রক্রিয়াটি  তার নির্দিষ্ট মানে স্থির থাকে। এই  বন্ধ  লুপ  প্রক্রিয়া  ঋণাত্মক  ফিডব্যাকের প্রয়োগ। নিয়ন্ত্রণ  তত্ত্বের  গাণিতিক  ভিত্তি  আঠেরোশো শতকে শুরু হয় এবং বিশ শতকে প্রভূতভাবে উন্নত হয়।